Skakerings van Groen – Opgeskote Tuinwerkers – Orania.Biz
By Orania Jul 19, 2017
Arbeid, Orania Blog, Tuin	0 Comments
As jy soos ek nie juis opgewonde raak oor die vooruitsig van 'n Saterdagmiddag se grond gaan losmaak in die tuin, stel ek jou aan jou nuwe tuinwerker voor: Die erdwurm. As jy 'n goeie tuiste vir hom skep, gaan hy jou grond los, deurlug, bemes, waterhoudend en goed gestruktuureerd hou. Erdwurms hou van klam grond vry van chemiese plaagmiddels met molm op.
Op ons stukkie land het ons met aansienlike grou tot sover nog net op omtrent tien erdwurms afgekom. Op 'n erdwurmsoektog by 'n kollega het ek toe nog 5 bygekry, wat ek sorgvuldig in my tonnelbed begrawe het. Hopelik sal die getalle gou aangroei. In ons erdwurmplaas het ons wel baie 'red wrigglers', maar dis 'n soort ingevoerde erdwurm wat nie goed deug nie vir tuinbeddens nie.
Erdwurms eet organiese materiaal en help dat dit so vinniger in die grond afbreek. Hulle mis is waardevolle plantvoedsel en soos wat hulle afsterf, voed hulle die grond ook. Hulle kanaaltjies in die grond laat lug en water in en wortels kan so ook makliker versprei. Minder algemene kennis is dat erdwurms 'n gommerige stof afkei wat gronddeeltjies bymekaar hou. Dit is baie belangrik omdat dit wind – en water gronderosie help verminder.
Ons wurmplase voorsien ons met erdwurmkompos wat ek gereeld in die grond inwerk en wurmtee, my vloeibare misstof en blaarvoeding vir my groente. Ek is op die oomblik besig met 'n eksperiment met my wurmdromme. My wurmboeke sê dat my red wrigglers glad nie minustemperature sal verdra nie, maar klaarblyklik is dit nie so nie. My dromme staan in my tonnel met 'n kombers (- 'n regte ene!) – bo oor gegooi en ofskoon ek een oggend laas week eers deur die gevriesde boonste lagie grond moes kap, was hulle daaronder nog heel lewendig en op en wakker daarby. Ek sal julle op hoogte van sake hou.
erdwurm Groen groente grond plante tuin
Seks skandaal ruk ANC – Gwede Mantashe betaal glo R70 000 om sy seks eskapades te verdoesel
Omstrede Aarto wet gaan nie toegepas word in Kaapstad – Net jammer noordelike deel van die land gaan steeds daaronder lei
Ramaphosa word op heterdaad betrap waar hy 'n uiltjie knip tydens Rusland-Afrika beraad
Rusland kondig by Rusland-Afrika-beraad dat hul R20 mjd van Afrika se skuld afskryf
Al wat ek kan sê is 'God help ons' – Foto's van die Vaal Rivier wat wys hoe rou riool ons drinkwater besoedel – politici beskou dit nie as noodgeval